**La mormântul lui Aurel Vlaicu**

*Teodor Burnar*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când or să se-nchidă toate office-urile în Pipera

Şi-or să stingă ultima lumină

Să-ți aduci aminte, tristă cabotină,

Cum e cu iubirea şi holera.

Corporația-ți va cost-reduce cariera

Cu o perfidie de felină

Un motan, rate la bancă, blogosfera

Ți-or mai ține existența anodină.

Poate-atunci, ca grâul de neghină,

O sa osebeşti lucrurile:

Viața nu-i o falsă carantină

În zgârie-nori ce pâlpâie.

Corporațiile nu mor, doar corpurile,

Ci există viață post-Pipera,

Unde bat valurile, vânturile:

Nu ai teamă, baladină – kalispera!